ဣန္ဒက၊ ကျာ်ဇၞော်ဘာတိုက် ကွာန်မဟေဲ

ထေရုပ္ပတ္တိဗွဲခမၞောန် ဘဒ္ဒန္တဣန္ဒက
ဟိတဓရ-ဂကောံရာမညဓမ္မာစရိယ အလုံဒေသရးမန်ကၞပ်လိက်ဝၚ်စၟတ်သမ္တီသဘၚ်ရတုသြန် ဂကောံရာမညဓမ္မာစရိယ။သၞာံတက်တြး ၁၉၉၇ ဂိတု နိုဝေန်ဘာ 

ကျာ်ဇၞော်အ္စာ ဘဒ္ဒန္တဣန္ဒကဝွံ 

 က္တဵုဒှ်မၞိဟ် 
သက္ကရာဇ် - ၁၂၉၄ သၞာံ၊ ဂိတုဝှ် (၃) မံက်၊ တ္ၚဲအဒိုတ်

 ဇာတိ 
ကွာန်မဟေဲ (မုဟ်ဟေဲ)၊ ပွိုၚ်ဍုၚ်ၜါသွာၚ်၊ တွဵုရးဍုၚ်မန်။

 ယၟုမိမ 
မ-နာဲကျေ

မိ-မိစောဗု (ဒှ်ညးကွာန်မဟေဲဖအိုတ်ရ)

 ဘ၀ထပိုယ် 
ပ္ဍဲကာလဂွံအာယုက် ၁၂ သၞာံဂှ် ဒှ်ထပိုယ်ဣန္ဒကရ။

ဂွံထပိုယ်ၜါဝှ်တုဲ တိက်ကတ်ဗ္တောန် လိက်ပရိယတ္တိ 

 ကွာန်မုဟ်ဒဵု
 ဘာကၠံပၞဟ် (မုဟ်ဍုၚ်)
 ကွာန်တံၚ်ပိုအ် 

အံၚ်တန်ဍောတ် အလဵုအသဳ နူဘ၀ထပိုယ်ရ။

 ဘ၀ခမဳ 
သၞာံ ၁၃၁၃ မာ် (၁၀) စွေက် ဒှ်ခမဳပ္ဍဲကွာန်နာၚ်ပြိုၚ်ရ။

ဒှ်ခမဳတုဲ ဆက်ကတ်လိက် ပ္ဍဲအပ္ဍဲပွိုၚ် (၄) သၞာံ ဆက်အံၚ်တန်ဒေါဝ်၊ တန်ဇၞော် ပ္ဍဲအလဵုအသဳရ။

သ္ပတမ်နူသၞာံ ၁၃၂၀ တိုန်လ္ဂုၚ်တုဲ ကတ်လိက် ပ္ဍဲဘာကၟာဆီရ။ 

ပ္ဍဲသက္ကရာဇ်သၞာံ ၁၃၂၁ ဂှ် ကလိဂွံတဆိပ်ကြာ "သာသနာဓဇ ဓမ္မာစရိယ" ရ။

သ္ပတမ်နူသက္ကရာဇ်သၞာံ ၁၃၂၂ ဗက်လိက်ပ္ဍဲ ဍုၚ်မာန္တလေဝ် ဇရေၚ်အ္စာဒယှ်တှ် မပတံကဵု ဦးကြယ်၊ အ္စာတၠ ဥက္ကံသ ဗၞတ်ပိသၞာံရ။

 ဘ၀ဖျေံလိက် 
ပ္ဍဲသက္ကရာဇ် ၁၃၂၆ သၞာံ ဖျေံလိက်ပ္ဍဲက္ၜၚ်ထဝ် (မတ်မလီု) ဗၞတ်မွဲသၞာံ၊ ကြဴနူဂှ် ဖျေံလိက်ပ္ဍဲဘာကျာ် ကွာန်နာၚ်ပြိုၚ် ဗၞတ်ဒ္စာံသၞာံရ။ 

ပ္ဍဲသက္ကရာဇ် ၁၃၃၅ သၞာံ ခၞံပတိုန် ဘာတိုက်လိက်မန် ပ္ဍဲဍုၚ်သဓီု ကိုပ်ကၠာမွဲတုဲ အုပ်ဓုပ်ဗၞတ် ၁၂ သၞာံ၊

စိုပ်သက္ကရာဇ် ၁၃၄၇ သၞာံမှ အ္စာတၠဂကောံဂိုဏ်ဂမၠိုၚ် ကလေၚ်ကော်တုဲ ထ္ၜုတ်ပတိုန်နွံပိုန်အုပ်ဓုပ် ဘာတိုက် ကွာန်မဟေဲ စဵုကဵုစိုပ်လၟုဟ်ရ။

 ရေၚ်တၠုၚ်သ္ဇိုၚ်ဝန်သာသနာ 
 ဟိတဓရ ဂကောံရာမညဓမ္မာစရိယ  ယိုက်ဂၠေၚ်ဗွဲဒဒှ်ဟိတဓရ သ္ကိုပ်ကာအပ္ဍဲ ဗၞတ် ၇ သၞာံပြံၚ်ကၠုၚ်ရ
 ဥက္ကဌ ဂကောံရာမညဓမ္မာစရိယ လိက်ကၞပ်စၟတ်သမ္တီ-ကျာ်ဒေါဝ်သာသနာ ပေၚ် (၅ဝ) သၞာံ၊ သဘၚ်ထဝ်။ သွဟ်ရာမညနိကာယပရိယတ္တိပေၚ် (၂၅) သၞာံ၊ သဘၚ်သြန် (၁၃၆၈၊ ၂၀၀၇)။
ဆဋ္ဌသၚ်္ဂဳတိဘာဏက
ဝိနယ်ဓိုရ်
သၚ်ဗဟိုရ် ဂကောံသၚ်အလဵုအသဳတံ ထ္ၜုတ်စွံပတန်လဝ်ရ။

 သြဝါဒ ကျာ်ဇၞော် 
သြဝါဒကျာ်ဇၞော်အ္စာ ဘဒ္ဒန္တ ဣန္ဒက ထေရ်တုန် -- " သွက်ဂကူ ဘာသာ သာသနာ တာလျိုၚ်ဇကု ယိုက်ဂၠေၚ်မာန် ကၠုၚ်စိုပ်ဇကုမ္ဂး လ္ပဂရိုက်က္ဍိုပ်၊ သ္ဒးယိုက်ဂၠေၚ် ဍိုက်က်ပေၚ်ၚ်။ ညးဟွံယိုက်ဂၠေၚ် အဲဟွံယိုက်ဂၠေၚ်တးပဲါထောံအလုံသီုညးဖအိုတ်မ္ဂး ဂကူ ဘာသာ သာသနပိုယ် ပသာ်သ္ဂောံဇၞော်မောဝ်မာန်ညိဏီရော" မဒှ်ရ။

 နိဿဲ 

Category:ကဏ္ဍအဓိက!
Category:AN
Category:အတ္ထုပ္ပတ္တိ